2α. ΝΟΜΟΣ 1866 της 17/20 Ιαν. 1920 Περί τροποποιήσεως και συμπληρώσεως διατάξεών τινων των νόμων περί προσόντων των δικαστικών υπαλλήλων και άλλων συναφών. Άρθρ.14.-Οι παρά τω Πρωτοδικείων Αθηνών δικαστικοί κλητήρες δύνανται να ενεργώσιν επιδόσεις πολιτικών και ποινικών δικογράφων και εν τη περιφερεία του Πρωτοδικείου Πειραιώς και τανάπαλιν. 2β. .ΝΟΜΟΣ 2229 της 24/29 Ιουν. 1920 Περί δικαστηρίων και δικαστικών λειτουργών εν ταις προσαρτωμέναις χώραις. Άρθρ.16.-Οσάκις εν κατεπειγούση περιστάσει οι κλητήρες του δικαστηρίου εις του οποίου την περιφέρειαν κατοικεί ή διατρίβει ο προς ον η επίδοσις, δεν επαρκούσιν ή κωλύονται, ο ειρηνοδίκης της περιφερείας, εν η γίνεται η επίδοσις, αναθέτει δι’ ειδικής πράξεως εις κατάλληλον εγγράμματον πρόσωπον εκ των χωροφυλάκων ή αγροφυλάκων ή εκ των αγροτικών διανομένων, κατά προτίμησιν λαμβανομένων, ή εξ άλλων δημοσίων υπηρεσιών ή και εξ ιδιωτών, την ενέργειαν της επιδόσεως. Η πράξις δ’ αύτη επισυνάπτεται τω επιδοτηρίω. Οι ούτως επιδίδοντες πολιτικά δικόγραφα απολαμβάνουσι των κατά τον νομον περί χαρτοσήμου δικαιωμάτων. Τα εν τη προηγουμένη παραγράφω ισχύουσι και δια τα δικαστήρια Μακεδονίας, Νήσων Αιγαίου και Ηπείρου. 